Personvernerklæring
Sist oppdatert: 19.10.2026
Når du bruker Sakinarm, kan du dele tanker om tro, relasjoner og livet ditt. Her forklarer vi hvilke opplysninger vi bruker, hvorfor vi trenger dem, hvem som får tilgang, og hvilke valg du har.
Hvem som har ansvar
Coach Chakiri organisasjonsnummer: 937 117 469, er behandlingsansvarlig for personopplysningene som omfattes av denne erklæringen. Sakinarm er navnet på tjenesten. Du kan kontakte oss om personvern på: coachchakiri@gmail.com.
Hvilke opplysninger vi behandler
Opplysningene avhenger av hvilke deler av tjenesten du bruker.
Kontakt og konto: navn, e-post, bruker-ID og opplysninger som brukes for innlogging.
Kjøp og avtaler: produkt, kjøpsdato, betalingsstatus, booking og nødvendige regnskapsopplysninger.
Kartlegging og undervisning: svar i tester og refleksjonsøvelser, resultater, rapporter og registrert progresjon.
Par-samarbeid: kontokobling, opplysninger dere velger å dele, og innhold i felles rapporter.
Personlig veiledning og referanser: henvendelser, kontaktinformasjon til referanser og opplysninger de gir i 360° Reference Review.
Opplysningene kommer fra deg og din bruk av tjenesten. Ved kompatibilitetskartlegging kan vi også motta opplysninger fra partneren din, og ved 360° Reference Review fra referansepersoner du har foreslått. Når vi mottar opplysninger om deg fra andre, får du informasjon om kildene og behandlingen etter reglene som gjelder.
Hva du trenger å oppgi
For å opprette og bruke en konto må du oppgi navn, e-post og opplysninger som er nødvendige for innlogging. Ved kjøp må du oppgi opplysningene som er nødvendige for betaling, levering og regnskap. For kartlegginger, rapporter, partnerdeling og 360° Reference Review må du gi de opplysningene som er nødvendige for den valgte tjenesten. Dersom nødvendige opplysninger ikke gis, kan vi ikke opprette kontoen, gjennomføre kjøpet eller levere den aktuelle tjenesten. Andre opplysninger er frivillige. Unngå å skrive fødselsnummer eller private detaljer om barn og andre personer i fritekstfelt.
Hvorfor vi bruker opplysningene
Konto, kjøp, bestilte tjenester og nødvendig kundekontakt behandles for å inngå eller oppfylle avtalen med deg, jf. GDPR artikkel 6 nr. 1 bokstav b. Dette omfatter bare behandling som faktisk er nødvendig for avtalen.
Nødvendige regnskapsopplysninger behandles for å oppfylle lovpålagte plikter, jf. GDPR artikkel 6 nr. 1 bokstav c. Fakturaer, betalingsbilag og annet regnskapsmateriale med fem års oppbevaringsplikt beholdes i fem år etter regnskapsårets slutt.
For sikkerhet og forebygging av misbruk behandler vi nødvendige kontoopplysninger og tekniske logger. Behandlingen skjer for å beskytte brukere, kontoer og tjenesten mot uautorisert tilgang, feil og misbruk. Tekniske logger slettes normalt etter 30 dager, men relevante logger kan beholdes lenger ved en konkret sikkerhetshendelse til undersøkelsen er avsluttet.
Opplysninger som trenger ekstra vern
Enkelte svar kan røpe religiøs overbevisning, helse eller seksualliv. Dette er særlige kategorier personopplysninger. Før slike opplysninger samles inn, får du informasjon om formålet og blir bedt om å gi et uttrykkelig samtykke til den aktuelle behandlingen. Behandlingen bygger på samtykket ditt etter GDPR artikkel 9 nr. 2 bokstav a, sammen med behandlingsgrunnlaget som gjelder for den aktuelle tjenesten.
Du får informasjon før opplysningene samles inn, og kan trekke samtykket tilbake. Tilbaketrekking påvirker ikke lovligheten av behandlingen som allerede har skjedd. 
Rapporter og automatisert behandling
Svarene dine analyseres og sammenstilles for å gi deg en personlig rapport basert på Sakinah Relational Method™. Metoden setter selvinnsikt, relasjonelle ferdigheter og islamske verdier i sammenheng med konkrete situasjoner i samlivet.
Hvordan svarene brukes
I Readiness Assessment ses svarene dine i sammenheng innenfor temaer som følelsesregulering, kommunikasjon, konflikthåndtering, familiebakgrunn, økonomi, foreldreskap og forventninger til ekteskapet. Rapporten fremhever styrker, utviklingsområder og temaer du kan ha nytte av å utforske nærmere. Den gir forslag til refleksjon og praktiske steg videre.
I Compatibility Assessment sammenstilles begge deltakernes svar på de samme spørsmålene. Rapporten synliggjør hvor dere uttrykker lignende forventninger, og hvor dere har ulike syn eller behov. Forskjellene brukes som utgangspunkt for konkrete samtaler om hva dette kan bety i hverdagen.
Like svar betyr ikke automatisk at noe fungerer godt i praksis. Ulike svar betyr heller ikke at dere ikke passer sammen. Et svar midt på skalaen kan trenge nærmere forklaring før det kan forstås som et tydelig standpunkt eller en avtale.
Scoringsmanualen angir hvordan besvarelsene skal behandles og tolkes. Poeng og resultatkategorier er hjelpemidler for å strukturere svarene og rette oppmerksomheten mot relevante temaer. De er ikke en fasit på din verdi, hvor «klar» du er som menneske, eller sannsynligheten for at et ekteskap vil lykkes.
Personlige vurderinger og KI
Når systemet automatisk bruker svarene til å vurdere personlige forhold, preferanser og relasjonelle mønstre, innebærer dette profilering.
KI brukes som støtte til å formulere personlige oppsummeringer, forklaringer og refleksjonsspørsmål innenfor SAKINARMs metode og rapportinstruksjoner. Rapportteksten skal ta utgangspunkt i de faktiske besvarelsene. Eksempler fra hverdagen er illustrasjoner og skal ikke fremstilles som hendelser systemet vet har skjedd i livet ditt.
KI-generert tekst kan inneholde feil eller tolke et svar annerledes enn du mente. Rapporten bør derfor leses med rom for å nyansere, stille spørsmål og korrigere.
Formålet med rapporten
Rapporten skal hjelpe deg å forstå egne mønstre og sette ord på viktige spørsmål før og under et ekteskap. Den er ment som støtte for samtaler og egne vurderinger. Den gir ingen diagnose, religiøs godkjenning eller avgjørelse om hvem du bør gifte deg med.
Deling med partner og referansepersoner
Du aktiverer deling ved å velge å dele med en annen deltaker og bekrefte dette i tjenesten. Før du bekrefter, får du se hvilke opplysninger og rapporter personen vil få tilgang til.
Du kan avslutte delingen via delingsinnstillingene. Da opphører tilgangen som denne delingen gir i tjenesten. Dersom dere har en felles rapport, viser tjenesten før du avslutter hvilke følger dette får for tilgangen til rapporten.
Avsluttet deling trekker ikke tilbake rapporter eller opplysninger som mottakeren allerede har lastet ned, kopiert, tatt skjermbilde av eller mottatt utenfor tjenesten. Slike kopier slettes ikke automatisk når delingen avsluttes.
360° Reference Review – opplysninger fra referansepersoner
360° Reference Review er en personlig gjennomgang der Ilham Chakiri innhenter beskrivelser fra personer som kjenner deg. Dette kan være familiemedlemmer, venner eller andre som har sett hvordan du møter ansvar, håndterer uenighet og forholder deg til mennesker over tid.
Du foreslår referansepersonene og avklarer på forhånd at de ønsker å bli kontaktet. Ilham Chakiri følger opp referansene gjennom samtaler og eventuelle skriftlige spørsmål.
Formålet er å gi deg flere perspektiver på egne styrker, relasjonelle mønstre og mulige blindsoner. Gjennomgangen tar utgangspunkt i referansenes konkrete erfaringer. Det skilles mellom det de selv har observert, deres personlige tolkninger og opplysninger de har hørt fra andre.
Ilham Chakiri får tilgang til referansepersonenes navn, kontaktopplysninger og beskrivelser for å gjennomføre gjennomgangen og sammenfatte tilbakemeldingene. Du får en oppsummering som brukes som grunnlag for refleksjon og personlig veiledning.
Referansepersonenes uttalelser er deres egne perspektiver, og behandles ikke som ubestridte fakta. Gjennomgangen gir ingen automatisk godkjenning eller avvisning av deg som ektefelle.
Før referansene svarer, får de informasjon om formålet, hvordan opplysningene brukes, hvem som får se dem, og hvor lenge de lagres. Det skal være tydelig om uttalelser gjengis med navn, som sitater eller i et samlet sammendrag. Selv når navn utelates, kan innholdet gjøre det mulig å forstå hvem som har gitt en tilbakemelding.
Før gjennomgangen starter, avklares det også om en eventuell partner skal få tilgang til oppsummeringen, og hvilke opplysninger dette gjelder.
Spørsmål om gjennomgangen, tilgang til opplysninger eller ønske om retting og sletting kan rettes til Ilham Chakiri på coachchakiri@gmail.com.
Leverandører og andre mottakere
SAKINARM bruker tekniske leverandører og en ekstern driftspartner for å levere og vedlikeholde plattformen, administrere kundetilgang og gjøre kartlegginger, undervisning og rapporter tilgjengelige.
Plattformen er utviklet i Lovable, Cloudflare brukes i tilknytning til domenet, og Google/Gmail brukes for kontaktadressen coachchakiri@gmail.com.
· Lovable brukes i utviklingen av plattformen.
· Cloudflare brukes i tilknytning til domenet.
· Google/Gmail brukes for kontaktadressen coachchakiri@gmail.com.
· En ekstern teknisk driftspartner bistår med drift og vedlikehold av plattformen.
Databehandlere behandler personopplysninger etter databehandleravtale og dokumenterte instrukser. Enkelte leverandører kan være selvstendig behandlingsansvarlige for bestemte formål.
Ilham Chakiri behandler kundeopplysninger i forbindelse med kundeservice, personlig veiledning og 360° Reference Review.
Hos driftspartneren begrenses tilgangen til personer med nødvendige oppgaver innen drift, vedlikehold og feilretting.
Opplysninger kan utleveres til offentlige myndigheter dersom dette følger av en rettslig plikt.
Behandling utenfor EØS
Lagringssted og eventuell tilgang fra andre land avhenger av de konkrete leverandørene og oppsettet SAKINARM bruker.
Du kan kontakte Ilham Chakiri på coachchakiri@gmail.com for informasjon om overføringer og kopi av relevante garantier. Eventuelle forretningshemmeligheter eller opplysninger om andre personer kan skjermes.
Hvor lenge opplysningene lagres
· Kontoopplysninger: Beholdes mens kontoen er aktiv. Ved avslutning slettes kontoopplysninger innen 30 dager, med unntak av opplysninger som må beholdes for særskilte, dokumenterte formål. Kontoer uten aktivitet på to år vurderes for sletting, med forhåndsvarsel og hensyn til eventuell gjenværende kjøpt tilgang.
· Kundehistorikk: Opplysninger om kjøp og avtalt tilgang beholdes så lenge de trengs for å levere kjøpet. Regnskapspliktige opplysninger beholdes etter fristen nedenfor.
· Testsvar og rapporter: Slettes senest 12 måneder etter at den aktuelle rapporten er ferdigstilt, med mindre du ber om tidligere sletting og det ikke finnes et annet gyldig grunnlag for fortsatt oppbevaring. Før sletting får du mulighet til å laste ned rapporten.
· Felles kompatibilitetsrapporter: Beholdes i 12 måneder fra ferdigstillelse. Forespørsler om tidligere sletting vurderes også opp mot den andre deltakerens rettigheter. Kopier deltakerne selv har lastet ned, omfattes ikke av sletting i plattformen.
· Ufullførte kartlegginger: Slettes etter seks måneder uten aktivitet, etter forhåndsvarsel.
· Veiledningsnotater: Nødvendige notater slettes senest seks måneder etter siste veiledningssamtale.
· Referanseopplysninger: Kontaktopplysninger, råsvar og arbeidsnotater fra 360° Reference Review slettes senest tre måneder etter at gjennomgangen og den avtalte oppfølgingen er avsluttet. Den ferdige oppsummeringen følger rapportfristen ovenfor.
· Vanlige henvendelser: Slettes senest seks måneder etter at saken er avsluttet. Opplysninger som må behandles videre som del av en avtale, klage eller regnskap, følger den relevante fristen.
· Tekniske logger: Slettes normalt etter 30 dager. Relevante logger kan beholdes lenger ved en konkret sikkerhetshendelse, til undersøkelsen er avsluttet og videre oppbevaring ikke lenger er nødvendig.
· Samtykkedokumentasjon: Beholdes mens behandlingen pågår. Etter at samtykket er trukket tilbake eller behandlingen avsluttet, beholdes bare nødvendig dokumentasjon på samtykket i inntil tre år.
· Regnskapsmateriale: Fakturaer, betalingsbilag og annet materiale med fem års oppbevaringsplikt beholdes i fem år etter regnskapsårets slutt.
Dersom bestemte opplysninger må beholdes lenger på grunn av en lovpålagt plikt eller et konkret rettskrav, begrenses oppbevaringen til det som er nødvendig. Opplysningene brukes da bare til dette formålet.
Rettighetene dine
Du kan be om innsyn i personopplysninger om deg og retting av feil. På vilkårene i personvernregelverket kan du også be om sletting, begrensning av behandling og utlevering av opplysninger i et maskinlesbart format.
Du kan protestere mot behandling som er basert på berettiget interesse, og mot bruk av opplysningene dine til direkte markedsføring. Dersom behandlingen bygger på samtykke, kan du trekke samtykket tilbake. Dette påvirker ikke lovligheten av behandlingen før tilbaketrekkingen.
Kontakt Ilham Chakiri på coachchakiri@gmail.com for å bruke rettighetene dine. Unngå å sende sensitive testsvar eller referanseopplysninger i den første e-posten. Vi kan ved behov avtale en egnet måte å følge opp saken på.
Vi kan be om nødvendige opplysninger for å bekrefte identiteten din. Vi svarer uten ugrunnet opphold og som hovedregel innen én måned. Dersom fristen må forlenges, får du informasjon om årsaken innen den første måneden.
Retten til sletting er ikke absolutt. Vi kan eksempelvis måtte beholde betalingsbilag for å oppfylle lovpålagte krav. Vi forklarer hvilke opplysninger som beholdes, hvorfor og hvor lenge.
Ved innsyn i kompatibilitetsrapporter eller referanseopplysninger vurderer vi også rettighetene til partneren, referansepersonene og andre berørte. Dette innebærer at enkelte opplysninger kan måtte skjermes.
Du kan klage til Datatilsynet. Informasjon om fremgangsmåten finner du på https://www.datatilsynet.no.
Taushet og fortrolighet
Det krever tillit å dele personlige erfaringer, utfordringer og opplysninger om relasjoner. Ilham Chakiri behandler opplysninger fra kartlegginger, rapporter, veiledningssamtaler og 360° Reference Review fortrolig.
Opplysningene deles bare med personer som har et nødvendig og lovlig behov for tilgang for å levere tjenesten, når du har godkjent en konkret deling, eller når utlevering er pålagt eller tillatt etter loven. Fortroligheten gjelder også etter at kundeforholdet er avsluttet.
Ved kompatibilitetskartlegging får partneren tilgang til opplysningene som inngår i den avtalte delingen og den felles rapporten. Ved 360° Reference Review informeres referansepersonene på forhånd om hvordan uttalelsene deres brukes og hva personen som vurderes får se. Fortrolig behandling innebærer derfor ikke et løfte om anonymitet overfor den rapporten gjelder.
Personlige historier, uttalelser og rapporter brukes ikke i markedsføring, undervisning eller som kundeeksempler uten et eget, frivillig og uttrykkelig samtykke til den konkrete bruken. Et nei påvirker ikke tilgangen til tjenesten.
Fortroligheten kan ha lovbestemte unntak, blant annet dersom det foreligger en plikt til å avverge bestemte alvorlige straffbare handlinger.
SAKINARM tilbyr kartlegging, undervisning og veiledning. Den avtalte fortroligheten er ikke det samme som helsepersonells lovbestemte taushetsplikt.
Hvordan vi beskytter opplysningene
Tilgangen til personopplysninger begrenses til personer som trenger opplysningene for å levere, drifte og vedlikeholde tjenesten. Tekniske logger brukes for sikkerhet, feilretting og forebygging av misbruk. Databehandlere skal følge avtalte instrukser og krav til fortrolig behandling.
Endringer og kontakt
Vi oppdaterer personvernerklæringen når tjenesten eller behandlingen av personopplysninger endres. Ved vesentlige endringer informerer vi berørte brukere på en egnet måte.
Dersom en ny behandling krever samtykke, innhenter vi dette før behandlingen starter. En oppdatering av personvernerklæringen erstatter ikke et nødvendig samtykke.
Spørsmål om personvern og forespørsler om rettighetene dine kan sendes til:
Ilham Chakiri
SAKINARM
coachchakiri@gmail.com
